Source: https://www.xn--polkupyrkauppa-dib00a.com/palvelu-ja-toimitusehdot
Timestamp: 2020-07-13 07:28:47+00:00
Document Index: 7596077

Matched Legal Cases: ['§ 1', '§ 2', '§ 3', '§ 4', '§ 5', '§ 6']

§ 1 Soveltaminen
Nämä ehdot (“Sopimus”) pätevät asiakkaan (“Sinä”) ja Polkupyöräkauppa.com-palvelun tuottavan Kamasaksa Oy:n (“Me”) välillä.
Ehtoja sovelletaan ainoastaan, kun palvelusopimus on tehty Polkupyöräkauppa.com-verkkokaupan kautta.
Sopimus tulee voimaan kun olet rastittanut “Hyväksyn palveluehdot” -ruudun ja klikannut “Tilaa”.
§ 2 Palvelun sisältö
Tarjoamme palvelua, jonka sisältönä on polkupyörien, varaosien ja polkupyörätarvikkeiden (“Tuote”) hankkiminen myyjiltä puolestasi, sekä siihen liittyvän maksunvälityksen sekä Tuotteiden kuljetuspalvelun järjestäminen Sinulle.
Emme ole Tuotteiden myyjä, välittäjä tai maahantuoja. Tuotteiden myyjät (“Myyjä”) ovat kaksi ulkomaista verkkokauppaa:
-Hollandbikeshop B.V. (VAT-tunnus: NL2562354-2)
-T.O.M. B.V. (VAT-tunnus: NL823421247B01)
Tom Omnichannel Management BE0503983393
Maksunvälityksen (“Maksunvälitys”) tarjoaa:
-Checkout Finland Oy (2196606-6)
Tuotteiden toimituksesta vastaa kaksi toimittajaa (“Toimittaja”):
-DHL Finland Oy (2717767-4)
-PostNL B.V. (VAT-tunnus: NL9291477B01)
Hankkiessasi kauttamme Tuotteen annat meille ostotoimeksiannon, jolla valtuutat meidät tilaamaan valitsemasi Tuotteen Myyjältä, hoitamaan Tuotteen maksun Maksunvälityksen kautta ja hankkimaan Toimittajalta Tuotteen kuljetuksen antamaasi osoitteeseen (“Palvelu”).
§ 3 Asiakastiedot
Sinun tulee tilausta tehdessäsi luovuttaa täydelliset yhteystietosi, jotka sisältävät kuluttaja-asiakkaalta vähintään nimen, osoitteen ja puhelinnumeron sekä mahdollisesti sähköpostiosoitteen.
Tietosi tallennetaan asiakasrekisteriimme, jossa olevia tietoja käytetään asiakassuhteen ylläpitämiseen. Meillä ja kanssamme samaan konserniin kuuluvilla yhtiöillä on lisäksi oikeus käsitellä ja luovuttaa rekisterissä olevia tietoja perusteltuja käyttötarkoituksia (kuten suoramarkkinointia) varten henkilötietolain (523/99) mukaisesti. Lisätietoja löydät rekisteriselosteestamme (linkki).
Polkupyöräkauppa.com-sivustolla käytetään evästeitä (eng. Cookies), joiden avulla sivustoa voidaan kehittää edelleen aiempaa käyttäjäystävällisemmäksi. Polkupyöräkauppa.com-sivustolla evästeiden tehtävä on helpottaa, parantaa ja nopeuttaa asiointikokemusta. Evästeitä voidaan käyttää myös parempien tarjousten ja henkilökohtaisempien tuotesuositusten tarjoamiseksi asiakkaalle. Eväste on pieni tekstitiedosto, jonka Polkupyöräkauppa.comin verkkopalvelin tallentaa käyttäjän kiintolevylle. Osa Polkupyöräkauppa.com-sivuston sisällöstä saattaa edellyttää evästeiden hyväksymistä toimiakseen. Käyttäjän verkkoselain todennäköisesti hyväksyy evästeet valmiilla oletusasetuksilla, mutta käyttäjä voi myös estää evästeiden käytön selaimen asetuksista tai poistamalla evästeet selaimesta palvelun käytön päätyttyä. Lisätietoja selainkohtaisista käyttöohjeista löytyy selaimen valmistajan ohjeista.
§ 4 Sinun vastuusi
-tekemäsi tilauksen oikeellisuudesta
-antamiesi tietojen oikeellisuudesta
-Tuotteen tarkastamisesta ja takuuehtoihin perehtymisestä
-siitä, että Sinulla on esittää ostotodistus, kuitti tai muun todistus ostoajankohdasta ja -paikasta palautuksen yhteydessä tai reklamoidessasi Tuotteen tai Palvelun virheestä.
§ 5 Meidän vastuumme
Myymme Sinulle ainoastaan ostopalvelua (Palvelu), emme Tuotteita.
Emme vastaa Myyjän ja Toimittajan toiminnasta, kuten siitä, että Myyjä ei kykene toimittamaan Tuotetta, Tuotteen virheellisyydestä, viivästyksistä Tuotteen toimituksessa tai Myyjän virheistä Tuotteen lähettämisessä. Emme myöskään vastaa tuotteiden laadusta tai tuotekuvausten tai tuotekuvien todenmukaisuudesta. Jos tilaamasi tuote on loppu varastolta, pidätämme oikeuden tilauksen perumiseen.
Mikäli Myyjä lähettää Sinulle väärän tai virheellisen Tuotteen, autamme Sinua kuitenkin kaikin tavoin, jotta saisit oikean ja virheettömän Tuotteen. Olemme testanneet kaikkien käyttämiemme Myyjien palvelut ja todenneet ne hyviksi ja luotettaviksi.
Sivustolla esitetyt tarjoukset eivät koske Suomen ulkopuolelta tehtyjä tilauksia.
§ 6 Tilauksen peruuttaminen
Otathan huomioon, että ostat meiltä Tuotteeseen kohdistuvan ostopalvelun, mutta itse Tuotteen ostat myyjältä. Meiltä ostamasi Palvelu on peruutettavissa vain siihen asti, kunnes olemme suorittaneet oston Myyjältä.
Mikäli olemme ehtineet jo ostaa Tuotteen, mutta haluat peruuttaa tilauksesi, ole mahdollisimman pikaisesti (14 päivän sisällä) yhteydessä meihin niin pyrimme järjestämään tilauksesi peruuttamisen Myyjän kanssa. Voit myös itse suorittaa peruuttamisen toimittamalla Myyjälle peruuttamisilmoituksen 14 päivän kuluessa tekemästäsi tilauksesta.
Mikäli tilauksen peruuttaminen Myyjän kanssa onnistuu vielä ostettuamme Tuotteen, meiltä hankkimasi Palvelu peruuntuu samalla automaattisesti. Tässä yhteydessä Meillä on kuitenkin oikeus korvaukseen niistä toimista, joihin olimme jo ehtineet ryhtyä ennen suorittamaasi peruuttamista.